Terroris skiet bejaarde man tydens plaasaanval buite Brits | SAUK.co.za - Nuus.info
'n Bejaarde man is op 'n plaas in Sanddrif, buite Brits met sy eie vuurwapen geskiet toe 'n rower hom en sy vrou Woensdag in die vroeë oggendure hulle in die bed oorval het.
Die slagoffers Gerhard en Beatrice Badenhorst was vas aan die slaap toe 'n rower omstreeks 02:00 toegang tot die huis verkry het, na hy die sekuriteitshek van die huis se voordeur oopgebreek het.
Volgens die egpaar se seun, Johan Badenhorst wat ook op die plaas woon het sy pa wakker geword toe die rower by hom kom staan met 'n mes in sy hand. Na bewering het die rower die kluis se sleutel geëis. Hy sê verder: " My pa het sy vuurwapen, wat by hom was, gegryp, maar die rower het daarin geslaag om dit af te neem en het my pa geskiet,"
Die rower het op die vlug geslaan na hy Gerhard geskiet het.
Die egpaar het intussen hul seun gekontak en terwyl hy na sy ouers se huis onderweg was, het hy die rower sien weghardloop. Die hulp van die Krokodil Gemeenskapsbeskermingsgroep en lede en spoorsnyers was binne minute op die toneel.
Chris Degenaar van die Krokodil Gemeenskapsbeskermingsgroep sê: "Ons spoorsnyers het net een spoor gevind. Die rower was waarskynlik alleen,"
Die beseerde Gerhard is hospitaal toe geneem. Johan het aan die media vertel dat sy pa net 'n vleiswond opgedoen het en sterk by die huis aan.
Verder voeg hy by: "Die rower was so vermetel dat hy voor die tyd, terwyl my ouers nog geslaap het, reeds my ma se handsak, die selfone en klere gevat het en op die sitkamerbank gesit en deur die goed gegaan het. Hy het Afrikaans gepraat en ons vermoed dit is iemand wat die plaas ken of gereeld in die omgewing is want die honde het nie geblaf nie."
Die egpaar se seun het nou 'n R10 000-beloning uitgeloof aan die een wat inligting verskaf wat tot aankeer van die skuldige kan lei.
Intussen word daar verneem dat in nog 'n voorval twee bejaarde mans onderskeidelik 80 en 84, so wel as 'n 48 jarige vrou Donderdagoggend wreedaardig aangeval is deur drie aanvallers wat gewapen was met 'n tuinvurk en staalpyp. Die voorval het afgespeel in hul huis in Brits. Hulle is beroof.
Volgens sersant Tumelo Menyats, Brits-polisiewoordvoerder, het drie mans ongeveer 11:30 die drie inwoners in hul huis in Elandsrand oorval. "Die verdagtes was gewapen met 'n tuinvurk en staalpyp."
Hy verstel: "Die 80- en 84-jarige mans is wreed met die vurk en pyp aangerand en het ernstige beserings opgedoen. Die vrou is ook aangerand en het gesigbeserings opgedoen."
Daar word verneem dat die drie rowers met 'n televisiestel, klanktoerustig en 'n pistool gevlug. Die twee bejaarde mans is in 'n ernstige toestand na Mediclinic Brits geneem en een is later na 'n ander hospitaal vervoer vir spesialisbehandeling.
"Die polisie versoek enigiemand met inligting om die polisie te kontak en te help om die verdagtes an te keer. Kontak die Brits polisie by 012 381 6077/6078 of speursersant Leonard Thoboka by 012 381 6034.